Protokoll fra generalforsamling 2007
for Interessegruppe for Synshemmede EDB-brukere (ISE)
lørdag 20. januar 2007 

Møtested: Huseby Kompetansesenter, Gamle Hovsetervei 3, Oslo.
Møtetid: kl 14.10 – 16.36

Sak 1 – Åpning
Nestleder Egil Berggren ønsket alle vel møtt og hilste fra ikke tilstedeværende medlemmer av styret. ISEs generalforsamling 2007 ble erklært for åpnet.

Sak 2 – Godkjenning av innkalling og sakliste
Leder av valgkomiteen, Otto Prytz, foreslo et nytt punkt på saklisten om Isettens framtid, fordi valgkomiteen ikke har funnet kandidat til ny redaktør.
Ble opplyst at det forelå ingen saker fra medlemmene til generalforsamlingen. 

Vedtak: Innkallingen ble enstemmig godkjent.
Forslaget til Otto Prytz om  et nytt punkt 7 på saklisten ble enstemmig tiltrådt.

Følgende sakliste ble enstemmig godkjent:
1.	 Åpning
2.	 Godkjenning av innkalling og sakliste
3.	 Navneopprop
4.	 Konstituering
5.	 Godkjenning av årsberetning 2006
6.	 Godkjenning av regnskap 2006
7.	 Isettens framtid
8.	 Fastsettelse av kontingent for 2007
9.	 Forslag til budsjett 2007
10.	Valg
11.	Avslutning

Sak 3 – Navneopprop
Navneoppropet viste at det var 10 tilstedeværende på møtet, hvor alle hadde stemmerett. Det var 9 stemmeberettigede tilstede under sakene 10 og 11.

Vidar Bentsen foreslo at generalforsamlingen utsettes, da det møtte fram få medlemmer. Otto Prytz foreslo at årsmøtet gjennomføres som planlagt.
Det ble først votert over Bentsens forslag, som fikk 1 stemme og dermed falt.

Vedtak: Prytz sitt forslag ble enstemmig tiltrådt. 

Sak 4 – Konstituering
a)	Dirigent: Styrets forslag til dirigent var Tormod Prytz.
Vedtak: Valgt, Tormod Prytz, enstemmig.

b) Referent: Styrets forslag til referent var Synnøve Nordeng. 
Vedtak: Valgt, Synnøve Nordeng, enstemmig.

C) Tellenemnd: Fra salen ble foreslått Dagfinn Sæther og Gunnar Johansen. 
Vedtak: Valgt, Dagfinn Sæther og Gunnar Johansen, enstemmig.

D) Protokollunderskrivere: Fra salen ble foreslått Gunnar Johansen og Hans Anton Ålien. 
Vedtak: Valgt, Gunnar Johansen og Hans Anton Ålien, enstemmig.

Sak 5 – Godkjenning av årsberetning 2006
Årsberetningen for 2006 ble referert i sin helhet. Det ble stilt noen spørsmål til årsberetningen. Otto Prytz foreslo årsmeldingen godkjent. 
Vedtak: ISEs årsberetning for 2006 ble enstemmig godkjent.

Sak 6 – Godkjenning av regnskap 2006
Dagfinn Sæther gjennomgikk ISEs regnskap for 2006 post for post. Revisors beretning ble referert i sin helhet. Regnskapet viste et overskudd på kr 25 874,-. Det ble opplyst at ISE skylder Sosial- og Helsedirektoratet kr 7 866,- i ubrukte midler for 2005. Det samme gjelder for 2006, da ISE ikke har brukt opp midlene for 2006. Dette betyr at det reelle overskuddet utgjør kr 10 133,-. Se for øvrig budsjett for 2007.

Otto Prytz foreslo regnskapet godkjent.
Vedtak: ISEs regnskap med revisjonsberetning for 2006 ble enstemmig godkjent.

Sak 7 – Isettens framtid
Isettens framtid ble diskutert, jf sak 2. 

Valgkomiteens leder, Otto Prytz, opplyste at det ikke har lykkes valgkomiteen å finne ny redaktør av Isetten. Det ble opplyst at det per dags dato er 100 personer på e-postlista hvorav 80 personer er medlemmer. Det ble videre opplyst foreslått at ISE kunne benytte ei liste som diskusjonsforum og ei liste som er et rent informasjonsforum.
Hans Anton Ålien foreslo å legge den nåværende Isetten ”på is”, men forslaget ble seinere trukket tilbake, da det ble klart at det fantes en redaktørkandidat. Det ble informert om at ISE per dags dato har 20 svartskriftslesende abonnenter, 15 punktlesende abonnenter og 5 abonnenter på diskett. Egil Berggren opplyste at han har hørt etterlyst ”flua på veggen”. Honorarets størrelse, for tiden Kr 1000,-. per nummer,  spiller ingen rolle, tror Otto Prytz. Dagfinn Sæther spurte hva om vi overlater redaktørjobben til et firma, for eksempel Bo Jo, eller for eksempel lot ulike firmaer ta ansvaret for hvert sitt nummer. Noen var redd for reklameeffekten. Hva kreves for å fylle redaksjonsjobben ? Har Isetten utspilt sin rolle ? 

Sak 8 – Fastsettelse av kontingent for 2007
Kontingenten for 2007 ble foreslått uendret på kr 150,-.
Vedtak: Kontingenten ble enstemmig fastsatt uendret på kr 150,- for 2007.

Sak 9 – Forslag til budsjett for 2007
ISEs kasserer, Dagfinn Sæther, gjennomgikk styrets forslag til budsjett for 2007 post for post.
Sum kr 56 341 og differansen mellom utgifter og inntekter er kr 18 341. Underskudd er kr 2 007,-. Her vises det til ISEs regnskap for 2006. 

Synnøve Nordeng foreslo budsjettet godkjent med de merknader som er framkommet og at styret tar hensyn til disse. 
Vedtak: Budsjettet for 2007 ble enstemmig godkjent.

Sak 10 – Valg
Valgkomiteens leder Otto Prytz beklaget at valgkomiteen ikke har noen fullstendig innstilling å legge fram for generalforsamlingen. 

Valgkomiteen foreslo følgende kandidater:
Styre:
Leder, Einar Fagerheim, gjenvalg
gjenstående: Nestleder Egil Berggren og sekretær Lise Bakkan.
Varasekretær: David Hole, gjenvalg.
Kasserervervet: ingen kandidat.
1. varamedlem: Bjørn Lindefjeld, gjenvalg.
2. varamedlem: Vidar Bentsen, gjenvalg. 
Revisor: Dagfinn Sæther, ny.
Vararevisor:, Torleif Kahrs, gjenvalg.

Redaksjonsutvalg for ISEs medlemsblad:
Redaktør: Bjørn Lindefjeld, ny.
Medlemmer Kari Larsen og Tor Ulland.
Dersom årsmøtet ønsker det, foreslås Egil Berggren, 1. varamedlem og  Berit Lunde, 2. varamedlem.

Valgkomite for 2008:
Ingen leder foreslått.
Gunnar Johansen, medlem. Inger-Marit Løvenskiold, varamedlem. 

Valgene fikk følgende resultat:

Styret:
Leder: Valgt, Einar Fagerheim, enstemmig. 1. år.
Varasekretær: Valgt, David Hole, enstemmig. 2 år.
Kasserer: Valgt, Tor Bye, enstemmig. 2 År.
1. varamedlem: valgt, Bjørn Lindefjeld, enstemmig. 1 år.
2. varamedlem: Valgt Vidar Bentsen, enstemmig. 1 år.

Revisor: Valgt, Dagfinn Sæther, enstemmig. 1 år.
Vararevisor: Valgt, Torleif Kahrs, enstemmig. 1 år.

Redaksjonsutvalg for Isetten:
Redaktør: Valgt, Bjørn Lindefjeld, enstemmig.
De 4 andre ble valgt enstemmig under ett.
Redaksjonsmedlem: Valgt, Kari Larsen, enstemmig. 
Redaksjonsmedlem:  Valgt, Tor Ulland, enstemmig.
1.	Varamedlem: Valgt, Egil Berggren, enstemmig.
2.	varamedlem: Valgt, Berit Lunde, enstemmig. 

Valgkomite for 2008:
Leder: Valgt, Tormod Prytz, enstemmig.
Medlem: Valgt, Gunnar Johansen, enstemmig.
Medlem: Valgt, Synnøve Nordeng, enstemmig.
Varamedlem: Valgt, Inger-Marit Løvenskiold, enstemmig.  

Sak 12 – Avslutning
Egil Berggren takket for frammøtet. Han takket de som trer ut av sine verv og ønsket nye velkommen. 

Gunnar K Johansen 							Hans Anton Ålien
Protokollunderskriver							protokollunderskriver